open-index/open-wikipedia-markdown huggingface dataset:
399 π.Χ.

## Γεγονότα
* 15 Φεβρουαρίου &ndash; Ο Αθηναίος φιλόσοφος Σωκράτης καταδικάζεται σε θάνατο με αιτιολογία την ασέβεια και τη διαφθορά της νεολαίας. Αρνούμενος να διαφύγει, εκτελείται πίνοντας κώνειο.
* Η Σπάρτη υποχρεώνει την Ήλιδα σε παράδοση.
* Λαμβάνει χώρα η συνωμοσία του Κινάδωνα στη Σπάρτη. Συνακόλουθα, ο Σπαρτιάτης ναύαρχος Λύσανδρος επιχειρεί μια πολιτική επανάσταση, υποστηρίζοντας ότι ο βασιλιάς δεν θα πρέπει να ανακηρύσσεται αυτομάτως αρχηγός των ένοπλων δυνάμεων, καθώς και ότι το βασιλικό αξίωμα θα έπρεπε να είναι εκλόγιμη θέση. Ο Λύσανδρος αποτυγχάνει να επιβάλει αυτές τις μεταρρυθμίσεις και περιπίπτει στη δυσμένεια του νέου βασιλιά Αγησιλάου.
* Ο βασιλιάς της Μακεδονίας Αρχέλαος Α΄ δολοφονείται από τον εραστή του Κρατερό κατά τη διάρκεια ενός κυνηγιού.
* Ο Φαραώ της Αιγύπτου Αμυρταίος ηττάται στη μάχη από τον διάδοχό του Νεφερίτη Α΄ (Νεφααρούντ) και εκτελείται στη Μέμφιδα. Μαζί του τελειώνει και η 28η Δυναστεία Φαραώ, η δεύτερη συντομότερη από όλες, ενώ ο Νεφερίτης, αναλαμβάνοντας την εξουσία, καθιστά πρωτεύουσα της χώρας την ιδιαίτερη πατρίδα του, τον Μένδητα. Αρχίζει η 29η Δυναστεία της Αιγύπτου.

## Θάνατοι
* Σωκράτης, Έλληνας φιλόσοφος
* Αρχέλαος Α', βασιλιάς της Μακεδονίας
* Αμυρταίος της Αιγύπτου, Φαραώ της Αιγύπτου
* Θουκυδίδης, Έλληνας ιστορικός (πιθανή χρονολογία)

## Παραπομπές


Κατηγορία:Έτη
398 π.Χ.

## Γεγονότα
* Ο τύραννος των Συρακουσών Διονύσιος παραβιάζει την ειρηνευτική του συνθήκη με την Καρχηδόνα και επιτίθεται στις πόλεις της Καρθαγένης στη δυτική γωνία της Σικελίας.

## Γεννήσεις

## Θάνατοι

Κατηγορία:Έτη
404 π.Χ.

## Γεγονότα
* 25 Απριλίου – Τερματίζεται ο πολυετής Πελοποννησιακός Πόλεμος με νίκη των Σπαρτιατών εναντίον των Αθηναίων. Ωστόσο ο Θηραμένης εξασφαλίζει όρους που σώζουν την Αθήνα από την καταστροφή και διατηρούν την υπόστασή της ως πόλεως-κράτους. Η Αθήνα απλώς χάνει τις υπεράκτιες κτήσεις της και τα υπολείμματα του στόλου της, ενώ υποχρεώνεται να γίνει σύμμαχος της Σπάρτης και τα Μακρά Τείχη των Αθηνών κατεδαφίζονται. Οι ελληνικές πόλεις της Ιωνίας γίνονται και πάλι υποτελείς των Περσών.
* Ο Σπαρτιάτης στρατηγός Λύσανδρος τοποθετεί μία κυβέρνηση-μαριονέτα στην Αθήνα με την εγκαθίδρυση της ολιγαρχίας των Τριάκοντα Τυράννων υπό τον Κριτία και συμπεριλαμβανομένου του Θηραμένη ως ηγετικού μέλους. Η κυβέρνηση αυτή εκτελεί μία σειρά από πολίτες και στερεί όλα τα δικαιώματά τους.
* Πολλές από τις πρώην συμμάχους των Αθηναίων κυβερνώνται τώρα από *δεκαρχίες*, συχνά με την ενίσχυση φρουρών υπό Σπαρτιάτη διοικητή (''αρμοστήν'').
* Ο Αθηναίος στρατηγός Θρασύβουλος εξορίζεται από τους Τριάκοντα Τυράννους και αποσύρεται στη Θήβα.
* Εξαιτίας ορισμένων διαταγμάτων, ο Θηραμένης έρχεται σε αντίθεση με τον Κριτία, ο οποίος τον κατηγορεί για προδοσία και πετυχαίνει τη θανάτωσή του.
* Ο παλαιός Αθηναίος ηγέτης Αλκιβιάδης, έχοντας καταφύγει στη Φρυγία της Μικράς Ασίας υπό τον Πέρση σατράπη Φαρνάβαζο, ζητεί τη βοήθειά του υπέρ των Αθηναίων. Ωστόσο οι Σπαρτιάτες ανακαλύπτουν τα σχέδιά του και συνεννοούνται με τον Φαρνάβαζο, ώστε να βάλει να δολοφονήσουν τον Αλκιβιάδη.
* Ο Λύσανδρος εκστρατεύει στη Σάμο και την κατακτά για λογαριασμό της Σπάρτης.
* Στην Αίγυπτο ο Αμυρταίος της Σάιδας ηγείται επιτυχημένης εξεγέρσεως εναντίον των Περσών κατακτητών στην περιοχή του Δέλτα του Νείλου. Συνακόλουθα, γίνεται ο πρώτος (και μοναδικός) Φαραώ της 28ης Δυναστείας της Αιγύπτου.
* Ο Αρταξέρξης «ο Μνήμων» μετά τον θάνατο του πατέρα του Δαρείου Β΄ από ασθένεια στη Βαβυλώνα, τον διαδέχεται ως ο «μεγάλος βασιλιάς» της Περσίας.
* Ο νεότερος γιος του Δαρείου Β΄, ο Κύρος, κατηγορείται από τον σατράπη της Καρίας Τισσαφέρνη ότι συνωμοτεί για τη δολοφονία του αδελφού του Αρταξέρξη. Ωστόσο με τη μεσολάβηση της μητέρας τους Παρυσάτιδας ο Κύρος συγχωρείται από τον Αρταξέρξη και επιστρέφει στη σατραπεία του.

## Θάνατοι
* Οκτώβριος – Θηραμένης, Αθηναίος πολιτικός
* Αλκιβιάδης, Αθηναίος πολιτικός
* Δαρείος Β', βασιλιάς της Περσικής Αυτοκρατορίας

Κατηγορία:Έτη
397 π.Χ.

## Γεγονότα
* Οι Ίωνες καλούν για βοήθεια εναντίον του Πέρση βασιλιά Αρταξέρξη Β΄ και ο Αγησίλαος Β΄ της Σπάρτης ξεκινά εκστρατεία στη Μικρά Ασία.
* Ιδρύεται η πόλη Λιλύβαιο στη Σικελία.
* Ο Καρχηδόνιος Ιμίλκας διασχίζει τη Σικελία με στρατιά 50 χιλιάδων ανδρών περίπου, κατακτά τη βόρεια ακτή, υποχρεώνει σε άμυνα τον Διονύσιο Α´ των Συρακουσών και πολιορκεί τις Συρακούσες. Οι Συρακούσιοι αντεπιτίθενται και κατανικούν τον στρατό του Ιμίλκα, βοηθούμενοι και από τον λοιμό που είχε ενσκήψει στο στρατόπεδο των Καρχηδονίων. Ο Ιμίλκας αναγκάζεται να διαφύγει στην Καρχηδόνα.

## Γεννήσεις
* Αντίπατρος, Μακεδόνας στρατηγός (πιθανή χρονολογία)
* Βας, ηγεμόνας της Βιθυνίας (προσεγγιστική χρονολογία)
* Διονύσιος ο Νεότερος, βασιλέας των Συρακουσών (προσεγγιστική χρονολογία)

Κατηγορία:Έτη
Δήμος Αντιρρίου

Ο **Δήμος Αντιρρίου** ήταν δήμος του Νομού Αιτωλοακαρνανίας που συστάθηκε με το διοικητικό πρόγραμμα «Καποδίστριας» από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 - 2010 οπότε και καταργήθηκε με την εφαρμογή του διοικητικού προγράμματος «Καλλικράτης» και βάσει αυτού εντάχθηκε στο νέο Δήμο Ναυπακτίας. 

Βρισκόταν στα νότια της Αιτωλοακαρνανίας στην Δυτική Στερεά Ελλάδα, στο πιο κοντινό σημείο με την Πελοπόννησο, στην είσοδο του Κορινθιακού κόλπου. Το νότιο-νοτιοδυτικό τμήμα του βρέχεται από τον Πατραϊκό κόλπο. Συνόρευε δυτικά με τον Δήμο Χάλκειας και ανατολικά με τον Δήμο Ναυπάκτου. 

Ο δήμος είχε 2.375 κατοίκους σύμφωνα με την απογραφή του 2001 και αποτελούταν από 3 δημοτικά διαμερίσματα: Αντιρρίου, Μακύνειας  και Μολυκρείου. 

## Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Αντιρρίου Αιτωλοακαρνανίας|Δ.δ. Αντιρρίου]] ** [1.108]
::* το Αντίρριο [1.064]
::* τα Καραούλια [17]
::* η Μυρτιά [9]
::* η Σπαρτοράχη [18]
: ** [[Δημοτικό διαμέρισμα Μακυνείας Αιτωλοακαρνανίας|Δ.δ. Μακυνείας]] ** [533]
::* η Μακύνεια [310]
::* ο Άγιος Πολύκαρπος [26]
::* ο Αγραπιδόκαμπος [35]
::* η Ρίζα [162]
: ** [[Δημοτικό διαμέρισμα Μολυκρείου Αιτωλοακαρνανίας|Δ.δ. Μολυκρείου]] ** [734]
::* το Μολύκρειον [231]
::* ο Άνω Πλατανίτης [55]
::* ο Πλατανίτης [368]
::* τα Φραγκαίικα [80]

## Δήμαρχοι Αντιρρίου
Δήμαρχοι του δήμου διετέλεσαν οι:
*1999-2002 Θεόδωρος Αγγελόπουλος
*2003-2010 Γεώργιος Κολοβός (1932-2012)

## Δείτε επίσης
* Γέφυρα Ρίου-Αντιρρίου
* Αντίρριο Αιτωλοακαρνανίας

## Παραπομπές


Αντιρριοy
395 π.Χ.

## Γεγονότα
* Η Παρύσατις, μητέρα του Κύρου, πείθει τον γιο της βασιλιά Αρταξέρξη Β΄ της Περσίας να εκτελέσει τον Τισσαφέρνη στις Κολοσσές της Φρυγίας. Η Παρύσατις δεν μπορούσε να συγχωρήσει τον Τισσαφέρνη για τη σκληρή συμπεριφορά του προς τον αγαπημένο της γιο, τον αείμνηστο Κύρο.
* Έχοντας αφιερώσει τον χειμώνα στο να οργανώσει μια δύναμη ιππικού, ο βασιλιάς Αγησίλαος Β΄ της Σπάρτης εισβάλλει την άνοιξη στη Λυδία με επιτυχία.
* Ο Τιθραύστης αντικαθιστά τον Τισσαφέρνη και συνάπτει ανακωχή με τον Αγησίλαο. Επιπλέον ο Τιθραύστης δωροδοκεί τους Σπαρτιάτες ώστε να κινηθούν προς βορρά, εισβάλλοντας στη σατραπεία του Φαρνάβαζου.
* Μετά από νίκες των Σπαρτιατών στις Σάρδεις και στην Παφλαγονία, ο Φαρνάβαζος σκέπτεται να υποχρεώσει τον Αγησίλαο σε αποχώρηση υποκινώντας δράση στην Ελλάδα εναντίον της Σπάρτης: Αποστέλλει τον Τιμοκράτη τον Ρόδιο να επισκεφθεί την Αθήνα, τη Θήβα, την Κόρινθο και το Άργος, προκειμένου να υποκινήσει αυτές τις πόλεις-κράτη με δωροδοκίες στο να αναλάβουν δράση εναντίον της Σπάρτης. Ο Τιμοκράτης κατορθώνει να πείσει ισχυρές μερίδες σε όλες αυτές τις πόλεις να επιδιώξουν αντι-σπαρτιατικές πολιτικές.
* Με τις παραπάνω παροτρύνσεις αρχίζει ο Κορινθιακός πόλεμος: η Αθήνα, η Θήβα, η Κόρινθος και το Άργος συμμαχούν εναντίον της Σπάρτης. Οι Σπαρτιάτες τότε παραγγέλλουν στον Αγησίλαο να επιστρέψει στην Ελλάδα. Ο Αγησίλαος ξεκινά με τον στρατό του πεζοί, διασχίζοντας τον Ελλήσποντο και τη Θράκη.
* Οι Σπαρτιάτες στο μεταξύ διοργανώνουν δύο στρατιές, τη μία υπό τον στρατηγό Λύσανδρο και την άλλη υπό τον βασιλιά τους Παυσανία Α΄, ώστε να συναντηθούν στη Βοιωτία και να καταλάβουν την πόλη Αλίαρτο. Αλλά ο Λύσανδρος φθάνει πρώτος και, αφού πείσει τον Ορχομενό να αποστατήσει από τη Βοιωτική Συνομοσπονδία, αποφασίζει να επιτεθεί μόνο με τη δική του στρατιά εναντίον της Αλιάρτου, και σκοτώνεται καθώς έφερε τις δυνάμεις του υπερβολικά κοντά στα τείχη της πόλεως.
* Πολιορκία και Μάχη της Αλιάρτου μεταξύ Σπαρτιατών και Θηβαίων με αβέβαιη κατάληξη. Ο Παυσανίας φθάνει μία ημέρα αργότερα και μετά από ανακωχή παραλαμβάνει τις σορούς των νεκρών Σπαρτιατών και επιστρέφει στη Σπάρτη. Εκεί δικάζεται κατηγορούμενος και διαφεύγει στην Τεγέα προκειμένου να αποφύγει τη θανατική καταδίκη. Αντικαθίσταται στον θρόνο της Σπάρτης από τον γιο του, τον Αγησίπολιν Α΄.

## Θάνατοι
* Λύσανδρος, Σπαρτιάτης στρατηγός
* Τισσαφέρνης, Πέρσης σατράπης
* Σισουνάγκα, ιδρυτής της ομώνυμης δυναστείας στη βόρεια Ινδία

Κατηγορία:Έτη
394 π.Χ.

## Γεγονότα
* **[[Κορινθιακός πόλεμος]]**: Οι σύμμαχοι Αθήνα, Θήβα, Κόρινθος και Αργείοι, συγκεντρώνουν έναν μεγάλο στρατό στην Κόρινθο. Μια αρκετά μεγάλη στρατιά αναχωρεί από τη Σπάρτη προκειμένου να αντιμετωπίσει αυτόν τον στρατό.
* Διεξάγεται η Μάχη του ποταμού Νεμέα στην ξηρή κοίτη του ποταμού ανάμεσα στους Λακεδαιμονίους και τους συμμάχους τους από τη μια, και τους Αθηναίους και τους συμμάχους τους απο την άλλη. Η έκβαση της μάχης είναι μεγάλη νίκη των Σπαρτιατών
* Λαμβάνει χώρα η Ναυμαχία της Κνίδου: ο Αθηναίος στρατηγός Κόνων, ο Πέρσης Σατράπης Φαρνάβαζος Β΄ της Φρυγίας και ο βασιλιάς Ευαγόρας της Σαλαμίνος της Κύπρου, κατάγουν μεγάλη νίκη εναντίον των Σπαρτιατών του Πεισάνδρου. Κατόπιν, οι Κόνων και Φαρνάβαζος παραπλέουν τις ακτές της Ιωνίας, εκδιώκοντας τις σπαρτιατικές φρουρές και τυχόν Σπαρτιάτες κυβερνήτες από τις πόλεις της, ωστόσο αποτυγχάνουν να εκμηδενίσουν τις σπαρτιατικές βάσεις της Αβύδου και της Σηστού. Με το σπαρτιατικό όραμα για τη δημιουργία μιας σπαρτιατικής Αυτοκρατορίας να καταρρέει, οι Πέρσες αποκτούν τον έλεγχο του Αιγαίου.
* Οι δύο πλευρές του Κορινθιακού Πολέμου συναντώνται και πάλι, στη Μάχη της Κορώνειας. Για μια φορά ακόμα οι Σπαρτιάτες, με τον βασιλιά τους Αγησίλαο Β΄ νικούν.
* Καίγεται ο ναός της Αλέας Αθηνάς στην Τεγέα, αλλά γρήγορα κτίζεται και πάλι, σε σχέδια του Σκόπα.

Κατηγορία:Έτη
393 π.Χ.

## Γεγονότα
### Ελλάδα
* Ο Αμύντας Γ΄, πατέρας του Φιλίππου Β΄, γίνεται Βασιλιάς της Μακεδονίας.
* Ο Αθηναίος στρατηγός Κόνων και ο Πέρσης σατράπης Φαρνάβαζος Β΄ της Φρυγίας φθάνουν στην Ελλάδα και, μετά από επιδρομή στις ακτές της Λακωνίας, καταλαμβάνουν τα Κύθηρα, όπου αφήνουν φρουρά και Αθηναίο κυβερνήτη.
* Ο Φαρνάβαζος στέλνει τον Κόνωνα με μεγάλο χρηματικό ποσό και μεγάλο μέρος του στόλου στην Αθήνα, όπου ο Κόνων ενισχύει την επανανέγερση των Μακρών Τειχών που ενώνουν Αθήνα και Πειραιά, πρόγραμμα που είχε αρχίσει να εκτελείται από τον Θρασύβουλο το προηγούμενο έτος. Το έργο ολοκληρώνεται ταχύτατα και οι Αθηναίοι σύντομα επωφελούνται από τα τείχη τους και τον στόλο τους προκειμένου να καταλάβουν τις νήσους Σκύρο, Ίμβρο και Λήμνο, όπου εγκαθιστούν κληρουχίες.
* Εμφύλια διαμάχη ξεσπά στην Αρχαία Κόρινθο μεταξύ ολιγαρχικών και δημοκρατικών. Οι δεύτεροι, έχοντας την ενίσχυση των Αργείων, επικρατούν και εκδιώκουν τους ολιγαρχικούς από την πόλη. Οι εξόριστοι αυτοί καταφεύγουν στους Σπαρτιάτες, οι οποίοι έλεγχαν τότε την κοντινή Σικυώνα, για υποστήριξη, ενώ οι Αθηναίοι και οι Βοιωτοί υποστηρίζουν τους δημοκρατικούς Κορινθίους. Σε μια νυκτερινή αιφνιδιαστική επίθεση οι Σπαρτιάτες και οι εξόριστοι καταλαμβάνουν το Λέχαιον, τον λιμένα της Κορίνθου στον Κορινθιακό Κόλπο, και κατατροπώνουν μια στρατιωτική μονάδα που βγαίνει να τους προκαλέσει την επόμενη ημέρα.

### Αίγυπτος
* Μετά τον θάνατο του Φαραώ Νεφερίτη Α΄, δύο αντίπαλες φατρίες μάχονται για τον θρόνο. Η μία υποστηρίζει για Φαραώ τον Μύθιν, γιο του Νεφερίτη, ενώ η άλλη τον Ψαμμύθη. Ο Ψαμμύθης καταλαμβάνει τελικώς τον θρόνο, αλλά η θητεία του ως Φαραώ διαρκεί μόλις μερικούς μήνες:
* Ο Άκορης (Χακώρ) ανατρέπει τον Ψαμμύθη, υποστηρίζοντας ότι είναι ο εγγονός του Νεφερίτη Α΄.

## Θάνατοι
* Νεφερίτης Α΄ της Αιγύπτου, ο πρώτος Φαραώ της 29ης δυναστείας της Αιγύπτου
* Αυτοκράτορας Κόσο της Ιαπωνίας

Κατηγορία:Έτη
392 π.Χ.

## Γεγονότα
* Κορινθιακός Πόλεμος: Οι Σπαρτιάτες αποστέλλουν τον πρεσβευτή Ανταλκίδα στον Πέρση σατράπη Τιρίβαζο, ελπίζοντας να μετατρέψει τους Πέρσες εναντίον των Αθηναίων και των συμμάχων τους. Οι Αθηναίοι στέλνουν επίσης μια πρεσβεία, με επικεφαλής τον Κόνωνα, για να παρουσιάσουν τις απόψεις τους στους Πέρσες στις Σάρδεις. Ανήσυχος από τις ενέργειες του Κόνωνα, ο Τιριάζος τον συλλαμβάνει και παρέχει κρυφά στους Σπαρτιάτες χρήματα για να εξοπλίσουν έναν στόλο. Αν και ο Κόνων δραπετεύει γρήγορα, πεθαίνει στην Κύπρο χωρίς να επιστρέψει στην Αθήνα.
* Ο Πέρσης στρατηγός Στρούθας αποστέλλεται από τον Βασιλιά Αρταξέρξη Β΄ για να αναλάβει τη διοίκηση της σατραπείας των Σάρδεων αντικαθιστώντας τον Τιρίβαζο, και να ακολουθήσει μια αντι-σπαρτιατική πολιτική.
* Μια συνδιάσκεψη για την ειρήνη μεταξύ των ελληνικών πόλεων-κρατών γίνεται στη Σπάρτη. Ο Αθηναίος πολιτκός και λογογράφος-ρήτορας Ανδοκίδης, συνοδευόμενος από τρεις συμπολίτες του, διαπραγματεύεται εκεί όρους για τη σύναψη ειρήνης με τη Σπάρτη. Ωστόσο η συνδιάσκεψη αποτυγχάνει καθώς η Αθήνα απορρίπτει τους όρους και εξορίζει τον Ανδοκίδη και τους άλλους πρέσβεις.
* Ο τύραννος των Συρακουσών Διονύσιος Α΄, έχοντας αυξήσει την εξουσία του έναντι των ιθαγενών Σικελών, δέχεται την επίθεση μιας εκστρατείας των Καρχηδονίων, οπότε υποχρεώνεται να συμμαχήσει με τους Σικελούς. Η συμμαχία του κατανικά τον καρχηδονιακό στρατό του Μάγωνα Β΄, ο οποίος συνάπτει ειρήνη ευνοϊκή για τον Διονύσιο και επιστρέφει στην Καρχηδόνα.
* Ο Ισοκράτης ιδρύει σχολή ρητορικής στη Χίο.
* Στους Ολυμπιακούς αγώνες η Κυνίσκα ανακηρύσσεται Ολυμπιονίκης στις αρματοδρομίες για δεύτερη φορά. (Αν και οι γυναίκες απαγορευόταν να πάρουν μέρος οι ίδιες στους Ολυμπιακούς αγώνες, επιτρεπόταν να εκτρέφουν άλογα και με αυτά να παίρνουν μέρος σε αρματοδρομίες των Ολυμπιακών Αγώνων με αρματηλάτες τους. Ολυμπιονίκης σε αυτές ανακηρυσσόταν ο ιδιοκτήτης ή η ιδιοκτήτρια του αλόγου και του άρματος, οπότε υπήρχαν και στην αρχαιότητα γυναίκες Ολυμπιονίκες. Η Σπαρτιάτισσα Κυνίσκα ήταν η πρώτη χρονικά από αυτές.)
* Στη Ρώμη εγκαινιάζεται ο ναός της «Γιούνο (Ήρας) Βασιλίσσης». 

## Θάνατοι
* Κόνων, Αθηναίος στρατηγός

## Παραπομπές


Κατηγορία:Έτη
391 π.Χ.

## Γεγονότα
* Η αντισπαρτιατική πολιτική του Πέρση σατράπη Στρούθα ωθεί τους Σπαρτιάτες να διατάξουν τον Θίμβρωνα, κυβερνήτη τους στην Ιωνία να του επιτεθεί. Ο Θίμβρων εκτελεί επιτυχείς επιδρομές στο περσικό έδαφος για κάποιο διάστημα, αλλά σκοτώνεται με άνδρες του σε ενέδρα του Στρούθα.
* Ο Ευαγόρας της Σαλαμίνας της Κύπρου μάχεται με τους Πέρσες για τον έλεγχο της Κύπρου. Με τη βοήθεια των Αθηναίων και των Αιγυπτίων, ο Ευαγόρας επεκτείνει την κυριαρχία του στο μεγαλύτερο μέρος της Κύπρου, αλλά και σε αρκετές πόλεις της Μικράς Ασίας.
* Κορινθιακός Πόλεμος: Ο Αθηναίος στρατηγός Ιφικράτης κερδίζει με ελαφρό πεζικό μια αποφασιστική νίκη ενάντια στο σπαρτιατικό σύνταγμα στο Λέχαιο στη Μάχη του Λεχαίου. Αυτή ήταν η πρώτη φορά στην ιστορία που μια δύναμη ελαφρού πεζικού νίκησε μια μονάδα Ελλήνων οπλιτών. Ο Ιφικράτης συνεχίζει με εκστρατείες κατά του Φλειούντα και της Αρκαδίας, νικώντας τους στρατούς τους και λεηλατώντας το αρκαδικό έδαφος. Μετά και από αυτές τις νίκες, μια στρατιά Αργείων προελαύνει στην Κορινθία και, καταλαμβάνοντας τον Ακροκόρινθο, ουσιαστικά ενοποιεί την Αργολίδα με την Κορινθία.
* Στη Σικελία ο Διονύσιος ο Πρεσβύτερος, τύραννος των Συρακουσών, αρχίζει μια εκστρατεία για να επεκτείνει την κυριαρχία του στις ελληνικές πόλεις της νότιας ηπειρωτικής Ιταλίας και πολιορκεί το Ρήγιον χωρίς επιτυχία.

### Στη Ρώμη
* Ο Ρωμαίος δικτάτορας Μάρκος Φούριος Κάμιλλος κατηγορείται ότι διένειμε με άδικο τρόπο τα λάφυρα της νίκης του επί των Βηίων, και αυτοεξορίζεται.
* Ο Κουίντος Φάβιος Αμπούστος και δύο άλλοι Φάβιοι αποστέλλονται ως πρέσβεις της Ρωμαϊκής Δημοκρατίας σε μία νομαδική κελτική φυλή (την οποία οι Ρωμαίοι αποκαλούν γαλατική). Η φυλή αυτή, οι επιλεγόμενοι «Σήνωνες» με αρχηγό τον Βρέννο, κατέρχεται τον ποταμό Τίβερη, ενώ ο στρατός τους πολιορκεί το Κλύσιον. Η ομάδα του Κουίντου Φαβίου εμπλέκεται σε αψιμαχία με τους Σήνωνες και σκοτώνει έναν από τους ηγέτες τους, οπότε οι προσβεβλημένοι Γαλάτες απαιτούν από τη Ρώμη να τους παραδώσει τους Φαβίους. Οι Ρωμαίοι αρνούνται, και έτσι σύντομα οι Γαλάτες προελαύνουν προς την πόλη της Ρώμης.

## Θάνατοι
* Μο-Τζι ή Μο-Τζού, Κινέζος φιλόσοφος της λογικής, θεμελιωτής δικής του «σχολής» σκέψεως (προσεγγιστική χρονολογία)
* Θίμβρων, Σπαρτιάτης στρατηγός

## Παραπομπές


Κατηγορία:Έτη
390 π.Χ.

## Γεγονότα
* 18 Ιουλίου – Μάχη του Άλλια: Ο ρωμαϊκός στρατός ηττάται από επιδρομείς Γαλάτες της φυλής Σήνωνες, γεγονός που θα οδηγήσει στη μετέπειτα λεηλασία της Ρώμης. Ο Βρέννος, ο αρχηγός των Γαλατών, καταλαμβάνει ολόκληρη την πόλη εκτός από τον Καπιτωλίνο λόφο, τον οποίο οι Ρωμαίοι υπερασπίσθηκαν με επιτυχία. Ωστόσο, παρατηρώντας την καταστροφή της πόλεώς τους, οι Ρωμαίοι επιχειρούν να εξαγοράσουν τη σωτηρία τους από τον Βρέννο, και συμφωνούν να πληρώσουν περίπου μισό τόνο χρυσού.
* Ο Φαραώ της Αιγύπτου Άκορις συνάπτει τριμερή συμμαχία με τον βασιλέα της Κύπρου Ευαγόρα και την Αθήνα εναντίον των Περσών.
* Ανέγερση του Ασκληπιείου της Επιδαύρου.

## Γεννήσεις
* Λυκούργος, Αθηναίος ρήτορας (προσεγγιστική χρονολογία)
* Υπερείδης, Αθηναίος ρήτορας (προσεγγιστική χρονολογία)

## Παραπομπές


Κατηγορία:Έτη
396 π.Χ.

## Γεγονότα
* Οι Πέρσες συγκεντρώνουν στόλο με πλοία από τους Φοίνικες, τους Κίλικες και τους Κύπριους υπό την ηγεσία του έμπειρου Αθηναίου ναυάρχου Κόνωνα, και καταλαμβάνουν με αυτόν τη Ρόδο.
* Οι Καρχηδόνιοι αναγκάζονται να άρουν τη μακρά πολιορκία των Συρακουσών εξαιτίας μιας επιδημίας και της ήττας τους από τον Διονύσιο των Συρακουσών, αλλά φεύγοντας από τη Σικελία λεηλατούν και καταστρέφουν τη Μεσσήνη. Στο ταξίδι της επιστροφής προς την Καρχηδόνα, ο στρατηγός τους Ιμίλκας αυτοκτονεί.
* Ο βασιλιάς Αγησίλαος Β΄ της Σπάρτης εκστρατεύει επιτυχώς στη Μικρά Ασία εναντίον των Περσών σατραπών Φαρνάβαζου και Τισσαφέρνη. Νικά τον δεύτερο σε μάχη στις Σάρδεις και συμφωνεί μαζί του τρίμηνη ανακωχή προς διεξαγωγή διαπραγματεύσεων. Ωστόσο οι διαπραγματεύσεις αποβαίνουν άκαρπες, οπότε με τη λήξη της ανακωχής ο Αγησίλαος εκτελεί επιδρομή στη Φρυγία, από όπου αποκομίζει μια τεράστια ποσότητα λαφύρων, καθώς ο Τισσαφέρνης έχει συγκεντρώσει τα στρατεύματά του στην Καρία.
* Ο Πλάτων γράφει την «Απολογία του Σωκράτους» (πιθανότατη χρονολογία — ή το 397 π.Χ.).
* Ο Μάρκος Φούριος Κάμιλλος κηρύσσεται δικτάτορας από τη Ρωμαϊκή Δημοκρατία. Κατορθώνει τελικώς να αλώσει και να καταστρέψει την ετρουσκική πόλη Βήιοι στη νότια Ετρουρία, μετά από μια πολιορκία που σύμφωνα με τον θρύλο διάρκεσε 10 χρόνια. Η άλωση των Βηίων και των γύρω εδαφών είναι η πρώτη μεγάλη επέκταση της Ρώμης, που διπλασιάζει την έκταση του κράτους της μετά από τη νίκη αυτή.
* 96η Ολυμπιάδα: 
** Η Κυνίσκα γίνεται η πρώτη γυναίκα Ολυμπιονίκης.
** Ο Ευπόλεμος ο Ήλειος στέφεται Ολυμπιονίκης στο στάδιον.

## Γεννήσεις
* Ξενοκράτης, Χαλκηδόνιος, πλατωνικός φιλόσοφος

## Παραπομπές


Κατηγορία:Έτη
389 π.Χ.

## Γεγονότα
* Ο Θρασύβουλος οδήγησε έναν στόλο από τριήρεις που εστάλησαν να μαζέψουν φόρους από διάφορες παράκτιες πόλεις του Αιγαίου, καθώς και για να υποστηρίξει τη Ρόδο, όπου η δημοκρατική παράταξη κινδύνευε εξαιτίας των Σπαρτιατών.
* Οι Αθηναίοι επιτέθηκαν κατά της Αίγινας. Οι Σπαρτιάτες κατατρόπωσαν τον αθηναϊκό στόλο, ωστόσο το αθηναϊκό πεζικό συνέχισε την επιχείρηση.

## Γεννήσεις
*Υπερείδης, Αθηναίος ρήτορας

## Θάνατοι

Κατηγορία:Έτη
388 π.Χ.

## Γεγονότα
* Ο Αγησίπολις Α΄ επιτέθηκε στο Άργος. Αφού δεν συνάντησε αντίσταση, κατέλαβε την περιοχή, αλλά αργότερα αναγκάστηκε να επιστρέψει στη Σπάρτη

## Γεννήσεις

## Θάνατοι
* Θρασύβουλος (μέσα 5ου αιώνα π.Χ. - 388 π.Χ.), Αθηναίος στρατηγός και ηγέτης της δημοκρατικής παράταξης.

Κατηγορία:Έτη
387 π.Χ.

## Γεγονότα
* Ανταλκίδειος ειρήνη, σηματοδότησε το τέλος του Κορινθιακού πολέμου
* Ίδρυση της Ακαδημίας από τον Πλάτωνα
* οι Γαλάτες υπό τον Βρέννο, νικούν τους Ρωμαίους στη μάχη του Αλία ποταμού

## Γεννήσεις

## Θάνατοι

Κατηγορία:Έτη
386 π.Χ.

## Γεγονότα
* Ανταλκίδειος ειρήνη
* Ο Λυσίας εκφωνεί ενώπιον της Ηλιαίας το ρητορικός δικανικό λόγο *[[Κατά σιτοπωλών]]* εναντίον κυρίως των σιτοπωλών και λιγότερο των σιτεμπόρων για λαθραία εισαγωγή σίτου και αισχροκέρδεια

## Γεννήσεις

## Θάνατοι
*Αριστοφάνης, Έλληνας ποιητής

Κατηγορία:Έτη
384 π.Χ.

## Γεγονότα
* Ο Αθηναίος ρήτορας Λυσίας, με την ευκαιρία της Ολυμπιάδας, επιπλήττει τους Έλληνες καθώς επέτρεψαν να τους κυριαρχήσουν ο Συρακούσιος τύραννος Διονύσιος ο Πρεσβύτερος και οι βάρβαροι Πέρσες.

## Γεννήσεις
*Αριστοτέλης, Έλληνας φιλόσοφος
*Δημοσθένης, Έλληνας πολιτικός και ρήτορας

## Θάνατοι

Κατηγορία:Έτη
383 π.Χ.

## Γεγονότα
* Ο βασιλιάς Αμύντας Γ΄ της Μακεδονίας, σχηματίζει μια προσωρινή συμμαχία με την Χαλκιδική ένωση, μια συνομοσπονδία πόλεων της χερσονήσου της Χαλκιδικής, ανατολικά της Μακεδονίας.
* Ο Σπαρτιάτης διοικητής Φοίβιδας, ο οποίος διέρχεται από τη Βοιωτία για εκστρατεία, εκμεταλλεύεται πολιτικές διαμάχες εντός της Θήβας για να εισέλθει στην πόλη για τα στρατεύματά του. Μόλις μπει μέσα, καταλαμβάνει την Καδμεία (την ακρόπολη της Θήβας) και αναγκάζει το αντι-Σπαρτιατικό κόμμα να φύγει από την πόλη. Η κυβέρνηση της Θήβας τίθεται στα χέρια του φιλο-Σπαρτιατικού κόμματος, με την υποστήριξη μιας Σπαρτιάτικης φρουράς που εδρεύει στην Καδμεία. Πολλοί από τους προηγούμενους ηγέτες της Θήβας οδηγούνται σε εξορία.
* Ο σεληνιακός κύκλος 19 ετών εισάγεται στο ημερολόγιο της Βαβυλώνας.
* Το δεύτερο βουδιστικό συμβούλιο συγκαλείται από τον βασιλιά Καλασόκα και πραγματοποιείται στο Βαϊσάλι.

## Γεννήσεις

## Θάνατοι

Κατηγορία:Έτη
Ευρωπαϊκό πρωτάθλημα κρίκετ σάλας

Το **Ευρωπαϊκό Πρωτάθλημα Κρίκετ Σάλας** αποτελεί τη σημαντικότερη ευρωπαϊκή διοργάνωση του κρίκετ.

## Νικητές

**Οι νικήτριες χώρες στα πρωταθλήματα Ευρώπης στο κρίκετ σάλας.**

## Παραπομπές


## Εξωτερικοί σύνδεσμοι
*Ειδήσεις για το κρίκετ στην Ευρώπη

Κατηγορία:Κρίκετ
Κατηγορία:Διεθνείς αθλητικές διοργανώσεις της Ευρώπης
382 π.Χ.

## Γεγονότα
* Τρεις Θηβαίοι ολιγαρχικοί, ο Αρχίας, ο Λεοντίδας και ο Φίλιππος προσκαλούν το Σπαρτιάτη στρατηγό Φοιβίδα να τους βοηθήσει να καταλάβουν την εξουσία. Ο Φοιβίδας πείθεται και καταλαμβάνει αιφνιδιαστικά την Καδμεία, ακρόπολη της Θήβας, την ημέρα της εορτής των Θεσμοφορίων.

## Γεννήσεις
*Φίλιππος Β', βασιλιάς της Μακεδονίας
* Αντίγονος ο Μονόφθαλμος, Μακεδόνας στρατηγός

## Θάνατοι

Κατηγορία:Έτη
Μετωπιαίος λοβός

thumb|right|Λοβοί του εγκεφάλου: Ο μετωπιαίος με γαλάζιο
Ο **μετωπιαίος λοβός** (frontal lobe) είναι μία περιοχή του εγκεφάλου των θηλαστικών. Είναι οι μεγαλύτεροι απ' όλους τους λοβούς του εγκεφάλου και σχηματίζουν τις πρόσθιες μοίρες των εγκεφαλικών ημισφαιρίων. Βρίσκονται μπροστά από τον βρεγματικό λοβό, με τον οποίο χωρίζεται από την *κεντρική αύλακα* και μπροστά και πάνω από τον κροταφικό λοβό, με τον οποίο χωρίζεται από την *πλάγια σχισμή*. Οι έξω και άνω επιφάνειές τους εκτείνονται προς τα πίσω ως τη στεφανιαία ραφή του κρανίου. Οι κάτω (βασικές) επιφάνειες επικάθονται στις κογχικές μοίρες του μετωπιαίου οστού στον πρόσθιο κρανιακό βόθρο.

## Λειτουργίες
Στους μετωπιαίους λοβούς βρίσκονται ανατομικές περιοχές με σπουδαία λειτουργική σημασία:
* Η πρόσθια κεντρική έλικα, που αποτελεί τον κινητικό φλοιό
* Η προμετωπιαία συνειρμική περιοχή η οποία συνεργάζεται με τον κινητικό φλοιό για το σχηματισμό πολύπλοκων κινήσεων και της αλληλουχίας εκτέλεσής τους και στην οποία γίνεται επεξεργασία της σκέψης
* Η περιοχή Broca, όπου εδράζεται το κινητικό κέντρο του λόγου, δηλαδή η περιοχή που είναι υπεύθυνη για τον έλεγχο των μυών της ομιλίας

Ακόμη, οι μετωπιαίοι λοβοί ελέγχουν τη συνείδηση που έχουμε για τις πράξεις μας, την κρίση μας για ό,τι συμβαίνει στις καθημερινές μας δραστηριότητες, τις συναισθηματικές μας αντιδράσεις, τη γλώσσα που χρησιμοποιούμε, καθώς και τη γνώση του νοήματος των λέξεων που επιλέγουμε. Προβλήματα που παρατηρούνται μετά από βλάβη είναι η απώλεια της κίνησης διαφόρων μερών του σώματος, η αδυναμία σχεδιασμού, η ύπαρξη έμμονων ιδεών, αλλαγές στην διάθεση, δυσκολία στην επίλυση προβλημάτων και ανικανότητα έκφρασης της γλώσσας. Οι ασθενείς με βλάβες στην περιοχή αυτήν παρουσιάζουν διαταραχές της προσωπικότητας, καθώς εμφανίζεται αδυναμία ανάληψης πρωτοβουλιών, απάθεια και αμέλεια για την προσωπική εμφάνιση και υγιεινή, καθώς και αντικοινωνική συμπεριφορά. Οι μετωπιαίοι λοβοί διαδραματίζουν καθοριστικό ρόλο στην επεξεργασία των πληροφοριών, άρα και στη νόηση.

Κατηγορία:Εγκέφαλος
Βρεγματικός λοβός

thumb|right|Λοβοί του εγκεφάλου: Ο βρεγματικός με κίτρινο.
Οι **βρεγματικοί  λοβοί ** (αριστερός και δεξιός) του εγκεφάλου βρίσκονται στο οπίσθιο μέρος της κεντρικής Αύλακα Ρόλαντ, άνωθεν των κροταφικών λοβών και των ινιακών. 
Οι βρεγματικοί λοβοί έχουν ρόλο, μεταξύ άλλων, απαρτίωσης  απτικών πληροφοριών,αίσθηση πόνου και θερμοκρασίας καθώς και άλλων αισθητικών τροπικοτήτων(modalities) όπως οπτικές, ακουστικές, αιθουσιαίες, δερματικές. Επίσης για ανώτερες διεργασίες όπως  για τον χωρικό προσανατολισμό την ιδιοδεκτικότητα, για κάποιες πτυχές του λόγου. Υπάρχουν αρκετοί τρόποι διαχωρισμοί και ανάλυσης των βρεγματικών λοβών, στην προκειμένη θα αναλυθουν σε δύο υπο τμήματα , των ανώτερο βρεγματικό που βρίσκεται ο πρωτοταγής σωματαισθητικός φλοιός και τον κατώτερο με της ανώτερες λειτουργίες  όπου τα όρια του με τον ινιακό είναι σχετικά ασαφή.  

## Πρωτοταγής Σωματαισθητικός Φλοιός
Ο πρωτοταγής Σωματαισθητικός φλοιός εδράζεται στην οπίσθια κεντρική έλλικα. Εκεί δεχόμαστε τις απτικές πληροφορίες του σώματος, μάλιστα κάθε περιοχή έχει χαρτογραφηθεί με ακρίβεια στο Αισθητικό Ανθρωπάριο του Penfield. Παράλληλα έχει πληροφορίες για την σωματαισθησία και την εικόνα του σώματος.

## Εξωτερικοί σύνδεσμοι

J. Graham Beaumont. Introduction to Neuropsychology 
Κατηγορία:Εγκέφαλος
Ινιακός λοβός

Οι **ινιακοί λοβοί** εντοπίζονται στο πίσω τμήμα του εγκεφάλου και είναι υπεύθυνοι για την όραση καθώς εκεί βρίσκεται ο οπτικός φλοιός.

Το αριστερό ημισφαίριο «βλέπει» το δεξί ήμισυ του οπτικού πεδίου και το δεξί ημισφαίριο το αριστερό ήμισυ. Σε περίπτωση βλάβης στο αριστερό ημισφαίριο της συγκεκριμένης περιοχής, το δεξί ημισφαίριο αναλαμβάνει όλο το οπτικό πεδίο, όχι όμως και μετά από βλάβη στο αντίστοιχο πεδίο του δεξιού ημισφαιρίου. Βλάβες στους ινιακούς λοβούς μπορούν να προκαλέσουν προβλήματα -εκτός από αυτά της όρασης-  όπως η δημιουργία παραισθήσεων, η αδυναμία στην αναγνώριση κινήσεων και λέξεων καθώς και ζωγραφισμένων αντικειμένων.

Κατηγορία:Εγκέφαλος
385 π.Χ.

## Γεγονότα
* Ο τύραννος των Συρακουσών, Διονύσιος Α', επιθυμώντας να επικρατήσει στο Ιόνιο και την Αδριατική, έρχεται σε συνεννόηση με τους Ιλλυριούς και εξαπολύει πολύνεκρη επίθεση στην Ήπειρο. Τους Ιλλυρίους απωθούν τελικά οι Σπαρτιάτες, ωστόσο στο θρόνο των Μολοσσών ανέρχεται ο πρώην εξόριστος στη Σικελία, Αλκέτας Α΄.

## Γεννήσεις

## Θάνατοι
*Θαρύπας της Ηπείρου, βασιλιάς των Μολοσσών
*Παυσανίας Α΄ ο Λακεδαιμόνιος, βασιλιάς της Σπάρτης
*Φιλόλαος, Έλληνας μαθηματικός και φιλόσοφος

Κατηγορία:Έτη
Επιχείρησις Απόλλων (ταινία)

Το ***Επιχείρησις Απόλλων*** είναι ελληνοσουηδική συμπαραγωγή μεγάλου μήκους του 1968 σε σκηνοθεσία Γιώργου Σκαλενάκη. Το σενάριο είναι του Γιάννη Τζιώτη και του Volodja Semitjov και η παραγωγή της Δαμασκηνός - Μιχαηλίδης, Film AB TVS και Inge Ivarson Filmproductions. Τη μουσική έχει γράψει ο Γιάννης Μαρκόπουλος.

Η ταινία ακολουθεί έναν 
νεαρό Γερμανό πρίγκιπα που επισκέπτεται την Ελλάδα ερωτεύεται μία Ελληνίδα ξεναγό και το σκάει από τη θαλαμηγό του, για να μπορέσει να ζήσει ελεύθερος τον έρωτά του, έστω και για δυο μέρες.

## Πλοκή
Ο Γερμανός πρίγκιπας Γιαν έρχεται στην Ελλάδα για διακοπές και φιλοξενείται στη θαλαμηγό μιας διάσημης πριμαντόνας. Ένα πρωινό, και παρά τις σθεναρές αντιρρήσεις της ακολουθίας του, κάνει μια βόλτα με ελικόπτερο πάνω από την Αθήνα. Στον Λυκαβηττό, διακρίνει μια πανέμορφη ξεναγό, την Έλενα, και καταγοητευμένος απ’ τη λαμπερή παρουσία της αποφασίζει να τη γνωρίσει από κοντά, παριστάνοντας τον απλό τουρίστα. Ενώ εκείνος χαίρεται τις ελληνικές αρχαιότητες, σαν μέλος του γκρουπ της Έλενας, η εξαφάνισή του έχει κινητοποιήσει τις μυστικές υπηρεσίες και τον πρέσβη της χώρας του. Μέχρι όμως να τον ανακαλύψουν, ο Γιαν και η Έλενα έχουν ερωτευτεί ο ένας την άλλη κι έχουν ζήσει υπέροχες στιγμές. Ο πρίγκιπας δυσανασχετεί όταν τον ανακαλύπτουν και αρνείται να επανέλθει στα καθήκοντά του, η Έλενα όμως τον πείθει ότι είναι καλύτερα να χωρίσουν οι δρόμοι τους, καθώς ανήκουν σε δυο τελείως διαφορετικούς κι ασύμβατους κόσμους.

## Διανομή
*Έλενα: Έλενα Ναθαναήλ**'
*Γιαν: Τόμας Φριτς**'
*οδηγός λεωφορείου: Αθηνόδωρος Προύσαλης
*πρέσβης: Χρήστος Τσαγανέας
*βαρόνος: Άρης Μαλιαγρός**'
*[[Γιώργος Μεσσάλας]]
*οδηγός πούλμαν: [[Ζαννίνο]]
*δωτογράφος: Γιώργος Μπάρτης
*Μανώλης: [[Αθηνόδωρος Προύσαλης]]
*γυναίκα που κάνει οτοστόπ: Ευτυχία Παρθενιάδου
*Νόρα: Καρολάιν Κρίστενσεν
*παιδί στη βάρκα: Τάκης Γκιώκας
*πριμαντόνα: Ούλα Μπέργκρουντ**'

## Κυκλοφορία
Η ταινία κυκλοφόρησε στην Αγγλία και στις Ηνωμένες Πολιτείες με τον τίτλο *Apollo Goes on Holiday*, ενώ στη Γαλλία με τον τίτλο *Apollo part en vacances.*

Στις ελληνικές κινηματογραφικές αίθουσες, έκανε πρεμιέρα στις 5 Φεβρουαρίου 1968. Κόβοντας 316.511 εισιτήρια,  ήρθε στην 22η θέση ανάμεσα σε 99 ταινίες της ίδιας σεζόν. Κυκλοφόρησε και με τη μορφή ντιβιντί στις 22 Νοεμβρίου 2010. 

## Παραγωγή
Η φωνή του νεαρού πρίγκιπα ντουμπλάρεται από τον Κώστα Καρρά. 

Εκτός από τον Λυκαβηττό και την Αθήνα, υπάρχουν στην ταινία πλάνα από το Ναύπλιο, την Επίδαυρο και την Κέρκυρα. Στις σκηνές της Επιδαύρου ερμηνευμένο από τον Γιάννη Μαρκόπουλου το γνωστό τραγούδι του “Ζαβαρακατρανέμια“. 

## Παραπομπές


## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ταινίες παραγωγής Δαμασκηνός - Μιχαηλίδης
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Σουηδικές ταινίες
Κατηγορία:Ταινίες γυρισμένες στην Κέρκυρα
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ελληνικές μουσικές ταινίες
Κατηγορία:Ελληνικές αισθηματικές κωμικές ταινίες
Κατηγορία:Ταινίες σε σκηνοθεσία Γιώργου Σκαλενάκη
Αρχίδαμος Γ΄

Ο **Αρχίδαμος Γ΄** (περί το 401 π.Χ./400 π.Χ. - 338 π.Χ.), Βασιλεύς της Αρχαίας Σπάρτης από τη Δυναστεία Ευρυποντιδών (360 π.Χ. - 338 π.Χ.) ήταν γιος και διάδοχος του βασιλέως της Σπάρτης Αγησίλαου Β΄, εγγονός του Αρχιδάμου Β΄. Την εποχή που ήταν πρίγκιπας ερωμένος του ήταν ο Κλεώνυμος γιος του Σπαρτιάτη παραβάτη Σφοδρία που επιχείρησε να καταλάβει την Αρχαία Αθήνα. Με την παρέμβαση στον πατέρα του χαρίστηκε η ζωή στον Σφοδρία που είχαν καταδικάσει οι Έφοροι σε θάνατο, αυτό προκάλεσε νέο πόλεμο ανάμεσα στην Αθήνα και την Αρχαία Σπάρτη. Αργότερα σαν διάδοχος του θρόνου ήταν διοικητής του Σπαρτιάτικου στρατού, μετά την ταπεινωτική ήττα από τους Θηβαίους στη Μάχη των Λεύκτρων (371 π.Χ.) εισέβαλε στην Πελοπόννησο και κυρίευσε τις Καρυαί. Αμέσως μετά νίκησε τους Αργείτες, τους Αρκάδες και τους Μεσσήνιους στην περίφημη άδακρυς μάχη στην οποία οι Σπαρτιάτες δεν είχαν ούτε έναν νεκρό, έχασε ωστόσο από τους Αρκάδες στην Κρώμνα (364 π.Χ.). 

Λίγο πριν ανέβει στον θρόνο (362 π.Χ.) έδειξε μεγάλες στρατιωτικές ικανότητες όταν ο Επαμεινώνδας πολιορκούσε τη Σπάρτη. Όταν ανέβηκε στον θρόνο υποστήριξε τους Φωκείς στον Γ΄ ιερό πόλεμο απέναντι στους Θηβαίους (355 π.Χ. - 346 π.Χ.). Την ίδια εποχή βρέθηκαν σε εμφύλια σύγκρουση η Κνωσός και η Λυττός, μετέβη στην Κρήτη για να υποστηρίξει την Λυττό. Αργότερα (343 π.Χ.) η Σπαρτιάτικη αποικία στη Σικελία Τάραντας δέχθηκε επίθεση, τον πολιορκούσαν οι Λουκανοί και τη Μεσσάπιοι, μετέβη στην Ιταλία για να υποστηρίξει την αποικία της Σπάρτης. Στη μάχη που ακολούθησε ηττήθηκε και σκοτώθηκε από τα Ιταλικά φύλλα ανήμερα της Μάχης της Χαιρωνείας στις 7 Μεταγειτνιώνος του 338 π.Χ.. Το σώμα του όμως δεν ετάφη γιατί οι νικητές αρνήθηκαν να το παραδώσουν. Οι Σπαρτιάτες όμως ανήγειραν ανδριάντα του στην αρχαία Ολυμπία. Τον διαδέχθηκε ο γιος του Άγις Γ΄, γιοι του ήταν επίσης ο Ευδαμίδας Α΄ και ο Αγησίλαος.

## Παραπομπές



## Πηγές

*Percy, William Armstrong (1998). Pederasty and Pedagogy in Archaic Greece. University of Illinois Press.
*Tod, Marcus Niebuhr (1911). "Archidamus s.v. 3.". In Chisholm, Hugh (ed.). Encyclopædia Britannica. Τόμ. 2 (11th ed.). Cambridge University Press.

## Δείτε επίσης
* Ερμαϊκή στήλη του Αρχίδαμου Γ΄ (Μουσείο της Νάπολι)

Κατηγορία:Βασιλείς της αρχαίας Σπάρτης
Κατηγορία:Αρχαία ΛΟΑΤ ιστορία
Ευρωμπάσκετ 1935

μικρογραφία|Το επίσημο λογότυπο του Ευρωμπάσκετ του 1935.

Το **1ο [[Ευρωμπάσκετ|Ευρωπαϊκό Πρωτάθλημα Καλαθοσφαίρισης]]** διεξήχθη από τη Διεθνή Ομοσπονδία Καλαθοσφαίρισης (FIBA, ιδρύθηκε το 1932) στη Γενεύη της Ελβετίας, μεταξύ 2-7 Μαΐου 1935 και με τη συμμετοχή δέκα εθνικών ομάδων ανδρών. Η διοργάνωση είχε ουσιαστικά δοκιμαστικό χαρακτήρα (test event), εν όψει της εισόδου του μπάσκετ στα ολυμπιακά αθλήματα τον επόμενο χρόνο στους Ολυμπιακούς Αγώνες του Βερολίνου. Νικήτρια ήταν η Λετονία, που κέρδισε στον τελικό την Ισπανία με 24-18.

Οι κανονισμοί του αθλήματος εκείνη την εποχή ήταν απλοί, αλλά δεν διέφεραν ριζικά από τους σημερινούς. Οι πιο σημαντικές διαφορές ήταν οι παρακάτω:

* Ο αγώνας είχε διάρκεια 30 λεπτών, με δύο δεκαπεντάλεπτα ημίχρονα (αντί 40 λεπτών μεταγενέστερα και σήμερα, και 48 λεπτών στο NBA).
* Δεν υπήρχε μέγιστο χρονικό όριο για εκδήλωση επίθεσης για επίτευξη πόντων (καθώς δεν είχε εισαχθεί ακόμα το ρολόι βολής, που καθιερώθηκε στο ΝΒΑ από το 1954 με όριο 24 δευτερολέπτων, ενώ η FIBA εισήγαγε το ρολόι των 30 δευτερολέπτων το 1956 και το άλλαξε στα 24 δευτερόλεπτα το 2000).
* Δεν υπήρχε γραμμή για σουτ τριών πόντων και επομένως όλα τα καλάθια μετρούσαν για 2 πόντους (το τρίποντο καθιερώθηκε στο NBA το 1979 και διεθνώς το 1984).
* Απαγορεύονταν οι οδηγίες από τους προπονητές κατά τη διάρκεια του αγώνα.
* Ένας παίκτης μπορούσε να αντικατασταθεί (δηλαδή να βγει για να ξεκουραστεί και να ξαναμπεί) μόνο δυο φορές στη διάρκεια του αγώνα.
* Ένας παίκτης αποβαλλόταν στα 4 φάουλ (αντί στα 5 φάουλ όπως καθιερώθηκε από το 1946 μέχρι σήμερα, και στα 6 φάουλ ειδικά στο NBA λόγω της 48-λεπτης διάρκειας των αγώνων, αντί 40-λεπτης στις άλλες διοργανώσεις), λόγω της μικρότερης χρονικής διάρκειας των αγώνων.

Φυσικά, λόγω των τριών πρώτων διαφορών, και ιδίως ακόμα εντονότερα λόγω των δύο πρώτων, τα σκορ των αγώνων στο μπάσκετ τότε ήταν πολύ χαμηλότερα από τα σημερινά.

## Φάση Νοκ-άουτ
Οι ομάδες χωρίστηκαν σε πέντε ζευγάρια και οι νικητές από τα τρία συνέχιζαν στα ημιτελικά. Οι νικητές των δύο τελευταίων ζευγαριών διασταυρώνονταν μεταξύ τους για την τέταρτη θέση που οδηγούσε στα ημιτελικά.

**Έντονα** = νικητής αγώνα   *Πλάγια = προκρίνεται στον τελικό*

### Προκριματικά

### Αγώνες κατάταξης

### Θέσεις 5 ως 8

### Θέσεις 1-4

## Τελική Κατάταξη

## Βραβεία

## Εξωτερικοί σύνδεσμοι
* FIBA Europe Eurobasket 1935

1935
Ευρωπαικο Πρωταθλημα Καλαθοσφαιρισης Ανδρων 1935
Ευρωπαικο Πρωταθλημα Καλαθοσφαιρισης Ανδρων 1935
Αντίχθονας

Ο **Αντίχθων** είναι υποθετικό σώμα του ηλιακού συστήματος με μάζα ίση με αυτή της Γης, την ύπαρξη του οποίου υπέθεσε ο Έλληνας πυθαγόρειος φιλόσοφος Φιλόλαος στο μη γεωκεντρικό κοσμολογικό του μοντέλο, στο οποίο όλα τα σώματα στο Σύμπαν περιστρέφονται γύρω από ένα Κεντρικόν Πυρ. Σύμφωνα με τον Φιλόλαο και τους Πυθαγόρειους, εφόσον οι πλανήτες αποτελούνταν από αιθέρια ύλη με ελάχιστη ή καθόλου πυκνότητα, η Αντίχθων, αυτή η *αντί-γη*, η οποία αποτελούνταν από τα ίδια υλικά με τον πλανήτη Γη, εξισορροπούσε το κέντρο ισορροπίας του σύμπαντος.       

Ο Αριστοτέλης, στο «περί ουρανού» βιβλίο του, πίστευαν ότι ο Ήλιος, η Σελήνη, και οι πλανήτες Ερμής, Αφροδίτη, Γη, Άρης, Ζευς και Κρόνος, μέσα στη σφαίρα των απλανών κινούνταν γύρω από ένα κεντρικό σημείο πυρός, που το καλούσαν Κεντρικόν Πυρ ή Εστία του Σύμπαντος και το οποίο όμως δεν ήταν ορατό. Έτσι στο σύνολο φαίνονταν 9 κινήσεις ουρανίων σωμάτων. Επειδή όμως οι αριθμοί ήταν συγχρόνως και οι μόνες αληθείς πραγματικότητες, για τους πυθαγόρειους, εικόνες αριθμών αποτελούσαν και διάφορα σώματα, αλλά και επειδή ο αριθμός 10 ήταν ιερός αριθμός, για εκείνους, ως άθροισμα των πρώτων τεσσάρων αριθμών (1+2+3+4) εξ αυτού πίστευαν ότι και οι περί την Εστίαν κινούμενοι θα πρέπει να είναι 10. Δηλαδή ότι υπάρχει και άλλος πλανήτης, όμοιος με τη Γη, ο οποίος διαγράφει την δέκατη τροχιά. 
Τον πλανήτη αυτόν ονόμασαν **Αντίχθονα** (Αντίχθων) και οι πυθαγόρειοι φιλόσοφοι πίστευαν ότι βρίσκεται σε θέση αντίθετη από τη Γη ως προς την Εστία του Σύμπαντος με αποτέλεσμα να μην είναι ορατός.
Οι μαθητές όμως του Φιλόλαου, ο Ικέτας και Έκφαντος απέρριψαν τις ιδέες αυτές περί Αντίχθονα.

Αντίχθονα όμως ονόμαζαν οι αρχαίοι και το νότιο ημισφαίριο του πλανήτη μας, περίπου δηλαδή με την σημερινή έννοια του «αντίποδα» (τα άκρα της γήινης διαμέτρου).

Κατηγορία:Υποθετικά αντικείμενα Ηλιακού Συστήματος
Κατηγορία:Αρχαία ελληνική αστρονομία
Ευρωμπάσκετ 1937

Το **δεύτερο ευρωπαϊκό πρωτάθλημα [[καλαθοσφαίριση]]ς** διεξήχθη υπό την αιγίδα της FIBA Europe από τις 2 έως τις 7 Μαΐου 1937. Διοργανώθηκε στη Ρίγα, πρωτεύουσα της Λετονίας, η οποία ήταν η απερχόμενη πρωταθλήτρια.

Η Λιθουανία κατέκτησε αήττητη τον τίτλο (κερδίζοντας στον τελικό την Ιταλία με 24-23), εν μέσω όμως έντονων διαμαρτυριών από τις υπόλοιπες χώρες, λόγω του ότι είχε προβεί σε μαζική πολιτογράφηση Αμερικανών με - ενίοτε αμφισβητούμενες - λιθουανικές ρίζες. Χαρακτηριστικό ήταν το παράδειγμα του σταρ της ομάδας, του πανύψηλου για την εποχή πίβοτ Φρανκ Λιούμπιν ή *Πράνας Λούμπινας* όπως έγινε γνωστός στα λιθουναικά, ο οποίος ένα χρόνο νωρίτερα είχε αναδειχθεί χρυσός ολυμπιονίκης με την εθνική ομάδα των ΗΠΑ.

Πρώτος σκόρερ της διοργάνωσης αναδείχθηκε ο Ιταλός Λίβιο Φραντσεσκίνι, με συνολικά 49 πόντους.

## Προκριματική φάση
Οι ομάδες χωρίστηκαν σε δύο ομίλους. Οι δύο πρώτοι του Α' ομίλου διασταυρώνονταν με τους δύο πρώτους του Β' ομίλου στην ημιτελική φάση, ενώ οι δύο τελευταίοι κάθε ομίλου έπαιξαν για τις θέσεις 5-8.

### Γκρουπ Α

### Γκρουπ Β

## Τελική φάση
### Θέσεις 5 ως 8

### Θέσεις 1-4

## Βραβεία

## Τελική Κατάταξη

## Συνθέσεις ομάδων
* ***': Αντρούλις, Μπουντριούνας, Γιούργκελα, Κραουτσιούνας, Λεστσίνκας, [[Φρανκ Λιούμπιν|Πράνας Λουμπίνας]], Πουζινάουσκας, Ρούζγκις.
* ***': Αμπρότζιο Μπέσι, Γκαλεάτσο Ντόντι, Λίβιο Φραντσεσκίνι, Εμίλιο Τζασέτι, Τζανκάρλο Μαρινέλι, Καμίλο Μαρινέλα, Σέρτζιο Παγκανέλα, Μίνο Πασκουίνι, Μικέλε Πελίτσια, Έτσιο Βαρίσκο.
* ****: Πιέρ Μποέλ, Ρομπέρ Κοϋ, Ζακ Φλουρέ, Ανρί Ελ, Έντμον Λεκλέρ, Ανρί Λεμαγιού, Φερνάν Πρυόμ, Ετιάν Ρολάν, Εζέν Ρονέ, Μαρσέλ Βερό.

## Εξωτερικοί σύνδεσμοι
* FIBA-Europe Eurobasket 1937
* Το Ευρωμπάσκετ του 1937 από το eurobasket.com

1937
Ευρωπαικο Πρωταθλημα Καλαθοσφαιρισης Ανδρων 1937
Ευρωπαικο Πρωταθλημα Καλαθοσφαιρισης Ανδρων 1937
381 π.Χ.

## Γεγονότα
* Οι Πέρσες στρατηγοί Τιριβάζος και Ορόντης εισβάλλουν στην Κύπρο
* Η Σπάρτη αυξάνει το κύρος της στην κεντρική Ελλάδα από την αποκατάσταση της πόλης των Πλαταιών.
* Η περιοχή στο Τούσκουλου συνάπτει ειρήνη μετά από εξέγερση εναντίον της Ρώμης και στη συνέχεια κατακτάται.

## Γεννήσεις

## Θάνατοι

Κατηγορία:Έτη
379 π.Χ.

## Γεγονότα
* Οι Θηβαίοι υπό την αρχηγία του Μέλωνα και του Πελοπίδα εκδιώκουν τη σπαρτιατική φρουρά από την Καδμεία και εγκαθιδρύουν δημοκρατικό πολίτευμα.
* Οι Σπαρτιάτες καταλαμβάνουν το Φλειούντα και την Όλυνθο.
* Επίθεση του Σπαρτιάτη στρατηγού Σφοδρία στην Αττική.
* Ίδρυση της Δεύτερη Αθηναϊκή Συμμαχίας
* Ο Διονύσιος των Συρακουσών κυριεύει τον Κρότωνα.

## Γεννήσεις
## Θάνατοι

Κατηγορία:Έτη
378 π.Χ.

## Γεγονότα
* Η πραξικοπηματική προσπάθεια του Σπαρτιάτη ναύαρχου Σφοδρία να καταλάβει τον Πειραιά αποτυγχάνει. 
* Συνάπτουν συμμαχία η Αθήνα και η Θήβα.
* Ο Ιφικράτης πραγματοποιεί αποτυχημένη εκστρατεία στη Θράκη.
* Οι Σπαρτιάτες με αρχηγό τον Αγησίλαο αποτυγχάνουν να καταστρέψουν τα σπουδαία οχυρωματικά έργα των Θηβαίων στην περιοχή του Κιθαιρώνα. Στη συνέχεια καταστρέφουν την ύπαιθρο της Θήβας, αλλά αποφεύγουν να εμπλακούν σε μάχη με τους κατοίκους.

## Γεννήσεις
* Θεόπομπος, ιστορικός και ρήτορας από τη Χίο. (θαν. 336 π.Χ.)

## Θάνατοι

Κατηγορία:Έτη
Αντίθεση (αστρονομία)

μικρογραφία|350x350εσ|Διάγραμμα των αστρονομικών θέσεων
Στην αστρονομία **αντίθεση** ονομάζεται η θέση των πλανητών κατά την περιφορά τους περί τον Ήλιο, όταν η αποχή τους φθάνει τις 180°. Για παράδειγμα, όταν ο Ήλιος δύει και την ώρα εκείνη ανατέλλει κάποιος πλανήτης, τότε ο παρατηρούμενος αυτός πλανήτης βρίσκεται σε αντίθεση και η Γη βρίσκεται μεταξύ του Ηλίου και του πλανήτη αυτού. Τα δύο ουράνια σώματα, δηλαδή Ήλιος και πλανήτης απέχουν γωνιακά ως προς τη Γη 180&deg; ή επιστημονικότερα η ορθή αναφορά τους διαφέρει κατά 12 ώρες.

Μεταξύ των πλανητών καθίσταται αντιληπτό ότι ο Ερμής και η Αφροδίτη καλούμενοι και εσωτερικοί πλανήτες, ευρισκόμενοι σε τροχιές κοντύτερα του Ήλιου από της Γης, ουδέποτε μπορούν να έρθουν σε αντίθεση με τον Ήλιο, ενώ οι καλούμενοι εξωτερικοί πλανήτες είναι οι μόνοι που έρχονται σε αντίθεση με τον Ήλιο.

Κατά τη στιγμή της αντίθεσης το προς τη Γη στραμμένο ημισφαίριο του πλανήτη φωτίζεται ολόκληρο από τον Ήλιο τότε και ονομάζεται "πλησιφαής" ή ολοφώτιστος. Τότε ακριβώς είναι που φαίνεται πολύ λαμπρός, ενώ διέρχεται από τον μεσημβρινό του τόπου ή ουράνιο μεσημβρινό κατά το μεσονύκτιο. 

Η εποχή της αντίθεσης των πλανητών είναι η πλέον κατάλληλη για τις παρατηρήσεις τους. Περί του χρόνου που έκαστος εξωτερικός πλανήτης βρίσκεται σε αντίθεση αναφέρεται στις αστρονομικές εφημερίδες.

## Δείτε επίσης
*Κίνηση πλανητών

## Αναφορές


Κατηγορία:Αστρομετρία
Κατηγορία:Παρατηρησιακή αστρονομία
Κατηγορία:Ουράνια φαινόμενα
377 π.Χ.

## Γεγονότα
Μαύσωλος ανέλαβε Βασιλιάς της Καρίας μετά τον θάνατο του πεθερού του Εκατόμνου. Έχει σύζυγο και αδερφή την Αρτεμισία Β' της Καρίας η οποία ανέλαβε τον θρόνο το 353 π.Χ..

## Γεννήσεις

## Θάνατοι
Εκάτομνος Βασιλιάς της Καρίας. Τον διαδέχτηκε ο Μαύσωλος που έχει σύζυγο και αδερφή την Αρτεμισία Β' της Καρίας η οποία ανέλαβε τον θρόνο το 353 π.Χ..

Κατηγορία:Έτη
Άντζελο Σέκι

Ο **Πιέτρο Άντζελο Σέκι** (, 28 Ιουνίου 1818 – 26 Φεβρουαρίου 1878) ήταν Ιταλός αστρονόμος, πρωτοπόρος της παρατηρησιακής Αστροφυσικής.
Ο Σέκι γεννήθηκε στην επαρχία Ρέτζιο-Εμίλια και απεβίωσε στη Ρώμη.

## Βιογραφία
Υπήρξε ο ένας από τους δύο πρωτοπόρους στην αστρονομική Φασματοσκοπία και την ταξινόμηση των αστρικών φασμάτων, μαζί με τον Γιόζεφ φον Φραουνχόφερ. Σε ηλικία 16 ετών εισήλθε στο Τάγμα των Ιησουιτών και αργότερα, σε ηλικία 32 ετών, έγινε διευθυντής του Αστεροσκοπείου του Βατικανού, ενώ διετέλεσε και καθηγητής στο Κολέγιο της Ρώμης. Ο Σέκι ασχολήθηκε ιδιαιτέρως με την ηλιακή Φασματοσκοπία, της οποίας θεωρείται και ο ιδρυτής. Παρατηρώντας τον Ήλιο ανακάλυψε μορφολογικά στοιχεία της επιφάνειάς του.

Ο Σέκι σχεδίασε το 1858 έναν από τους πρώτους χάρτες του πλανήτη Άρη, όπου ονομάζει τη σημερινή Μεγάλη Σύρτη «Ατλαντικό Κανάλι» Προηγήθηκε έτσι του Τζιοβάνι Σκιαπαρέλι στη χρήση του όρου *canali* για τον Άρη, παρότι οι «πορθμοί» του Σέκι δεν ήσαν οι μακριές και ευθύγραμμες διώρυγες των Σκιαπαρέλι και Πέρσιβαλ Λόουελ.

Ως προς την ταξινόμηση των αστρικών φασμάτων, ο Σέκι μελέτησε τα φάσματα 400 αστέρων και τα κατέταξε σε 4 διαφορετικούς τύπους στην πρώτη τέτοια εργασία (δημοσιεύθηκε το 1863). Περαιτέρω, ήταν ένας από τους πρώτους που χρησιμοποίησε τη Φωτογραφία στην Αστρονομία.

Το 1848-49 ο Σέκι και άλλοι Ιησουίτες κατέφυγαν στις ΗΠΑ, όπου ο Σέκι συνεργάσθηκε με τον επίσης πρωτοπόρο στη Μετεωρολογία, Υδρογραφία και Ωκεανογραφία αστρονόμο Matthew F. Maury, τον πρώτο διοικητή του μετέπειτα Ναυτικού Αστεροσκοπείου των ΗΠΑ στην Ουάσινγκτον.

Αργότερα, ο Σέκι έγραψε το σχετικό έργο *Sui recenti progressi della Meteorologia* (Ρώμη 1861). Μερικά άλλα έργα του είναι:

* *«Κατάλογος των αστέρων των οποίων έχει προσδιορισθεί το φωτεινό φάσμα»* (1867)
* *«Περί των πρισματικών φασμάτων των απλανών αστέρων»* (1868)
* *«Ο Ήλιος»* (1870)

Προς τιμή του Σέκι πήρε το όνομά του ο Κρατήρας Secchi κοντά στον ισημερινό της Σελήνης και ένας πολύ μεγαλύτερος κρατήρας στο νότιο ημισφαίριο του πλανήτη Άρη. Ο Σέκι επίσης κατασκεύασε ένα ωκεανογραφικό όργανο γνωστό ως *δίσκος του Σέκι*.
## Εξωτερικοί σύνδεσμοι
* Angelo Secchi, S.J. 
* Angelo Secchi - από την *Καθολική Εγκυκλοπαίδεια*

Κατηγορία:Ιταλοί αστρονόμοι
Κατηγορία:Ιησουίτες
Κατηγορία:Αστρονόμοι του 19ου αιώνα
Μολών λαβέ

Η αρχαία ελληνική ρηματική φράση «**Μολών λαβέ**» ήταν η απάντηση του Λεωνίδα, βασιλιά της Αρχαίας Σπάρτης στον Πέρση βασιλιά όταν ζήτησε να παραδοθούν οι Λακεδαιμόνιοι, λίγο πριν την μάχη των Θερμοπυλών. 

## Ιστορικά στοιχεία
[thumb|215x215px|Η ρήση «Μολών Λαβέ» ως υπερκείμενο ρητό στο έμβλημα του Πρώτου Σώματος του [Ελληνικός στρατός|Ελληνικού Στρατού.|εναλλ.=|αριστερά]] 
Ήταν η απάντηση που δόθηκε στους κήρυκες του βασιλιά των Περσών Ξέρξη,όταν αυτός ζήτησε την παράδοση των όπλων των αμυνομένων Ελλήνων στο στενό των Θερμοπυλών.

Η απάντηση «μολὼν λαβέ» (=«*αφού / εφόσον έρθεις, πάρ'τα*» ή κατά την πιο γνωστή μετάφραση «*έλα να τα πάρεις*») φαίνεται πως εξόργισε τον Πέρση ηγεμόνα που διέταξε, αμέσως μετά, να ξεκινήσει η ιστορική μάχη των Θερμοπυλών το 480 π.Χ. Η φράση παραδίδεται από τον μεταγενέστερο αρχαίο Έλληνα συγγραφέα Πλούταρχο, στο έργο του *Ηθικά* (κεφάλαιο *Αποφθέγματα Λακωνικά*, *Λεωνίδας Αναξανδρίδου*, απόφθεγμα 11).

## Σύμφωνα με τον Πλούταρχο

Πηγή : Πλούταρχος -Ἀποφθέγματα Λακωνικά  - Απὀ Βικιθήκη 





## Ετυμολογία
Ετυμολογικά οι λέξεις *μολών* και *λαβέ* παράγονται από τα αρχαία ρήματα *βλώσκω* «πηγαίνω, έρχομαι - φτάνω, περνώ», στη συγκεκριμένη περίπτωση από το θέμα *μολ-* του αορίστου β' του ρήματος) και *λαμβάνω* (τύπος προστακτικής τού αορίστου β΄).
Είναι αξιοσημείωτο ότι στην τσακωνική διάλεκτο το ρήμα *μόλω* επιβιώνει μέχρι σήμερα με τη σημασία «έρχομαι».

## Δείτε επίσης

* Η μάχη των Θερμοπυλών στην τέχνη και τη λαϊκή κουλτούρα

## Εξωτερικοί Σύνδεσμοι
* Corpus paroemiographorum graecorum, Τόμος 2

## Υποσημειώσεις


Κατηγορία:Ιστορικές φράσεις
Αντιγόνη της Ηπείρου

Η **Αντιγόνη** (320 π.Χ. - 295 π.Χ.) ήταν βασίλισσα των Μολοσσών στην περιοχή της Ηπείρου, κατά την ελληνιστική περίοδο. Η καταγωγή της ήταν από τη Μακεδονία, ωστόσο συνδέθηκε με τον Οίκο των Πτολεμαίων στην Αίγυπτο και με τον Οίκο τον Αιακιδών στην Ήπειρο, αποτελώντας την πρώτη σύζυγο του ξακουστού βασιλιά Πύρρου. Προς τιμήν της ο τελευταίος ίδρυσε την Αντιγόνεια στη Βόρεια Ήπειρο.

## Βιογραφικά στοιχεία
Η Αντιγόνη ήταν κόρη της Βερενίκης Α΄, μετέπειτα βασίλισσας της Αιγύπτου στο πλευρό του Πτολεμαίου Α' του Σωτήρος, από τον πρώτο της γάμο με έναν Μακεδόνα ευγενή, τον Φίλιππο. Σίγουρα γεννήθηκε πριν το 317 π.Χ., χρονιά στην οποία η μητέρα της, όντας χήρα πλέον, συνδέθηκε με τον Πτολεμαίο. Σύμφωνα με τον Πλούταρχο, ο Πύρρος, εξόριστος βασιλιάς της Ηπείρου, εστάλη από τον κουνιάδο του, τον Δημήτριο τον Πολιορκητή, στην Αίγυπτο, σε κατάσταση ομηρείας. Εκεί επιλέχτηκε ανάμεσα σε πολλούς ευγενείς για σύζυγος της Αντιγόνης κάτι που υπήρξε ιδιαίτερα τιμητικό. Κατόπιν ο Πτολεμαίος τον ενίσχυσε στην προσπάθειά του να ανακτήσει τον θρόνο του.

Κατά τη διάρκεια της ζωής του ο Πύρρος νυμφεύτηκε πολλές φορές, ωστόσο η Αντιγόνη ήταν η πρώτη από τις συζύγους του και μοναδική όσο ζούσε. Το ζεύγος απέκτησε δύο παιδιά: τον Πτολεμαίο  – που ονομάστηκε έτσι προς τιμήν του φαραώ της Αιγύπτου  – και πιθανώς την Ολυμπιάδα (όχι τη μητέρα του Αλεξάνδρου, πρόκειται για άλλη πριγκίπισσα). Η Αντιγόνη πέθανε το 295 π.Χ., την ίδια χρονιά με τη γέννηση του γιου της, οπότε είναι πιθανό να άφησε την τελευταία της πνοή στη γέννα ή λίγο μετά.

## Χρονολόγιο

## Δείτε Επίσης
* Δυναστεία των Αιακιδών
* Αρχαία Ήπειρος
* Ελληνιστική Περίοδος

## Πηγές
;Αρχαίες

;Σύγχρονες
* Chris Bennett, *«Egyptian Royal Genealogy»*, "Antigone"



Κατηγορία:Δυναστεία των Αιακιδών
Κατηγορία:Βασίλισσες και Πριγκίπισσες της Ηπείρου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Επιχείρησις Απόλλων

Με τον τίτλο **Επιχείρησις Απόλλων** υπάρχουν
*η ταινία Επιχείρησις Απόλλων
*ο δίσκος Επιχείρησις Απόλλων του Γιάννη Μαρκόπουλου